Danie du Toit nou ’n getroude manDanie du Toit saam met sy bruid, Melissa Bradshaw. (Foto: Kikitography/Instagram) “Ek dryf nou nog ’n bietjie. Beste dag van my hele bestaan. Ooit.” [sic] Só het die hoofsanger van die musiekgroep Spoegwolf oor sy troudag wat op Saterdag in die Paarl plaasgevind het, op sy Instagram-bladsy gegons. In ŉ fluweelgroen pak het die sanger ewige trou aan Melissa Bradshaw beloof. Dié was geklee in ’n elegante wit rok wat deur die ontwerper Charlotte Francina aanmekaar gesit is. A post shared by Charlotte Francina_designer (@charlottefrancina) In ’n ander Instagram-plasing wat Du Toit gedeel het, het hy die liefde vir sy bruid in ’n gedig omgesit: “ons het getrou in die Paarl ons vriende en familie was daar my tannie se macerons het alles vol glitter gemaak kinders het gespeel en musiek was in my hart,” lui ’n deel van die gedig. A post shared by Danie Reënwolf du Toit (@danie_reenwolf) Die verliefdes is tans besig om heerlik wittebrood te hou. Talle bekendes soos Francois van Coke, Demi Lee Moore en Bok van Blerk het die egpaar gelukgewens met die verhoudingsmylpaal wat hulle bereik het.